ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மை இருவார விழாவுக்காக நவி மும்பையின் தனித்துவமான முயற்சி
தூய்மை இருவார விழா -தூய்மையே சேவை 2023 நாடு முழுவதும் உள்ள மக்களிடமிருந்து பெரும் பங்கேற்பைக் காண்கிறது. பொதுமக்கள் ஒன்றிணைந்து தங்கள் சுற்றுப்புறங்கள், பொது இடங்கள், பேருந்து நிலையங்கள், மெட்ரோ ரயில் நிலையங்கள், ரயில் பாதைகள், மலைகள், கடற்கரைகள் மற்றும் சுற்றுலாத் தலங்கள், குப்பைக் கிடங்குகளை சுத்தம் செய்து வருகின்றனர்.
நவி மும்பையில் துப்புரவுப் பணியாளர்கள், குடிமக்கள், இளைஞர்கள், பள்ளி மாணவர்கள், யு.எல்.பி மற்றும் மாநகராட்சி அதிகாரிகள், பிரபலங்கள், ஆண்கள் மற்றும் பெண்கள் என ஏராளமானோர் பங்கேற்கின்றனர். நகரம் புதுமையான தூய்மை நடவடிக்கைகளின் அழகான கலவையை வழங்கியது, இது அனைவரையும் உள்ளடக்கிய சுகாதாரத்தின் அடையாளமாகும். மஹாராஷ்டிராவில் உள்ள நவி மும்பையில் பல்வேறு முயற்சிகள் மற்றும் பிரச்சாரங்கள் மூலம் ஏராளமான குடிமக்கள் பங்கேற்பு மற்றும் அணிதிரட்டலைக் கண்டது. ஆனால், திருநங்கை சமூகத்தைச் சேர்ந்தவர்களின் பங்கேற்புதான் நகரத்திற்கு தனித்துவமாக இருந்தது.
தூய்மையே சேவை இயக்கம் குறித்தும், குறிப்பாக தூய்மை இந்தியா திட்டத்தின் நோக்கம் குறித்தும், பொதுவில் முறையான சுகாதாரத்தின் அவசியம் குறித்தும் விழிப்புணர்வை ஏற்படுத்த வேண்டிய பொறுப்பை பொறுப்புள்ள குடிமக்களாக சமூகம் ஏற்றுக்கொண்டது. ஐ.எஸ்.எல் 2.0 இன் போது வாஷி வார்டின் மினி கடற்கரையில், நகரில் உள்ள 250 க்கும் மேற்பட்ட திருநங்கைகள் வெகுஜன தூய்மை இயக்கத்தை நடத்தினர். "சஃபாய் தோ மாட் - சஃபாய் கரோ" என்பது நவி மும்பையின் திருநங்கைகள் நகரத்தில் உள்ள போக்குவரத்து சிக்னல்களில் தூய்மையே சேவை இரு வாரத்திற்காக தெரிவித்த செய்தியாகும். குறை கூறாமல், குப்பையில்லா நகரமாக மாற்ற தூய்மைக்காக செயல்பட வேண்டியதன் அவசியத்தை இந்தப் பிரசாரப் பெயர் எடுத்துரைத்தது. சேலை உடுத்தி, வெள்ளை தொப்பி அணிந்து, இரட்டைத் தொட்டிகள், பிரச்சார ஸ்டாண்டுகள், பதாகைகள் போன்ற முக்கிய தூய்மை அம்சங்களால் சூழப்பட்டு, அவ்வழியே சென்ற வாகன ஓட்டிகளின் கவனத்தை அவர்கள் ஈர்த்தனர். கழிவுகளைப் பிரிப்பதை ஊக்குவிக்கும் அவர்களின் தனித்துவமான முன்முயற்சியும் வழிப்போக்கர்களால் நன்கு பாராட்டப்பட்டது.
இந்தப் புதுமையான பிரச்சாரத்தின் மூலம், திருநங்கைகள் அனைவரையும் உள்ளடக்கிய சுகாதாரத்தில் கவனம் செலுத்தி, மாற்றத்தின் இயக்கிகளாக மாறினர். ஒவ்வொரு முயற்சியும் முக்கியம் என்பதால், இந்தியாவை குப்பை இல்லா நாடாக மாற்ற, சிறிய பங்களிப்பை கூட செய்ய வேண்டும் என்ற உத்வேகம் அனைவருக்கும் முன்னுதாரணமாக திகழ்கிறது.
பிரதமர் அலுவலகம்
பொருட்கள் ஏற்றுமதியில் இந்தியா 400 பில்லியன் அமெரிக்க டாலர் என்ற லட்சிய இலக்கை நிர்ணயித்து சாதித்திருப்பதற்காக விவசாயிகள், நெசவாளர்கள், எம்எஸ்எம்இ-க்கள், பொருள் உற்பத்தியாளர்கள், ஏற்றுமதியாளர்கள் ஆகியோரைப் பிரதமர் பாராட்டியுள்ளார்
பொருட்கள் ஏற்றுமதியில் இந்தியா 400 பில்லியன் அமெரிக்க டாலர் என்ற லட்சிய இலக்கை குறித்த காலத்திற்கு 9 நாள் முன்னதாகவே அடைந்திருப்பதற்காக விவசாயிகள், நெசவாளர்கள், எம்எஸ்எம்இ-க்கள், பொருள் உற்பத்தியாளர்கள், ஏற்றுமதியாளர்கள் ஆகியோரைப் பிரதமர் திரு.நரேந்திர மோடி பாராட்டியுள்ளார்.
டுவிட்டரில் பிரதமர் கூறியிருப்பதாவது;
“பொருட்கள் ஏற்றுமதியில் இந்தியா முதன் முறையாக 400 பில்லியன் அமெரிக்க டாலர் என்ற லட்சிய இலக்கை நிர்ணயித்து அதனை அடைந்துள்ளது. இந்த வெற்றிக்காக நமது விவசாயிகள், நெசவாளர்கள், எம்எஸ்எம்இ-க்கள், பொருள் உற்பத்தியாளர்கள், ஏற்றுமதியாளர்கள் ஆகியோரை நான் பாராட்டுகிறேன்.
நமது தற்சார்பு இந்தியா பயணத்தில் இதுவொரு முக்கிய சாதனையாகும். #உள்ளூர் பொருட்கள் உலகளவில் செல்கிறது”
பிரதமர் அலுவலகம்
உக்ரைனில் போர் காரணமாக உலகில் ஏற்பட்டுள்ள சூழல், இந்தியாவின் பாதுகாப்பு தயார்நிலை பற்றி ஆய்வு செய்யும் சிசிஎஸ் கூட்டத்திற்கு பிரதமர் தலைமை தாங்கினார்
உக்ரைனில் போர் காரணமாக உலகில் ஏற்பட்டுள்ள சூழல், இந்தியாவின் பாதுகாப்பு தயார்நிலை பற்றி ஆய்வு செய்வதற்கான பாதுகாப்பு குறித்த அமைச்சரவைக் குழு கூட்டத்திற்கு பிரதமர் திரு நரேந்திர மோடி தலைமை தாங்கினார்.
தற்போதைய நிலவரம், இந்தியாவின் எல்லைப் பகுதிகள், கடல் மற்றும் வான் வழிகளில் பாதுகாப்பு தயார்நிலையின் அம்சங்கள் பற்றி பிரதமருக்கு விளக்கப்பட்டது.
உக்ரைனில் இருந்து இந்தியர்களை மட்டுமல்லாமல் அண்டை நாடுகளைச் சேர்ந்தவர்களையும் மீட்கும் ஆபரேசன் கங்கா உள்பட அண்மை நிகழ்வுகள் பற்றியும் கூட்டத்தில் பிரதமருக்கு விளக்கப்பட்டது.
கார்கிவ்வில் உயிரிழந்த நவீன் சேகரப்பாவின் உடலைக் கொண்டு வர, இயன்ற அனைத்து முயற்சிகளையும் மேற்கொள்ளுமாறு பிரதமர் அறிவுறுத்தினார்.
பெண்கள் மற்றும் குழந்தை நலன் அமைச்சகம்
பாலியல் குற்றச்செயல்களால் பாதிக்கப்பட்டவர்கள் மற்றும் தீவிர சிகிச்சைப் பெறுவோருக்கு உதவ நிர்பய நிதியின் கீழ், மத்திய மகளிர் மற்றும் குழந்தைகள் மேம்பாட்டு அமைச்சகத்தின் திட்டம்
பாலியல் குற்றச்செயல்களால் பாதிக்கப்பட்டவர்கள் மற்றும் தீவிர சிகிச்சைப் பெறுவோருக்கு உதவ நிர்பய நிதியின் கீழ், பரிந்துரைகளை அனுப்புமாறு மத்திய மகளிர் மற்றும் குழந்தைகள் மேம்பாட்டு அமைச்சகம், மாநில அரசுகளை கேட்டுக்கொண்டுள்ளது.
பாலியல் கும்பல் வன்புணர்வு சம்பவத்தில் இருந்து தப்பித்தவர்கள் மற்றும் பாதிக்கப்பட்டு கர்ப்பிணியான சிறுமிகளுக்கு நீதி கிடைக்கவும் மற்றும் தீவிர சிகிச்சைப்பிரிவில் இருப்பவர்களுக்கு உதவவும், மத்திய மகளிர் மற்றும் குழந்தைகள் மேம்பாட்டு அமைச்சகம் நிர்பயா நிதியின் கீழ், ரூ.74.10 கோடி ஒதுக்கியுள்ளது. நீதிமன்ற விசாரணைக்கு செல்லும் பாதிக்கப்பட்டவர்களுக்கான பாதுகாப்பான போக்குவரத்து, உணவு மற்றும் தினசரி தேவைகள், தங்குமிடம் ஆகியவற்றுக்காகவும், பாலியல் வன்புணர்வால் கர்ப்பிணியாகி, குடும்பத்தினரால் கைவிடப்பட்ட சிறுமிகள் மற்றும் ஆதரவற்றவர்களுக்கு சட்டஉதவி அளிப்பதற்கு இத்திட்டம் வகை செய்கிறது.
கடந்த 2021-ம் ஆண்டு தேசிய குற்ற ஆவணக் காப்பகம் அளித்த தகவலின்படி, போக்சோ சட்டத்தின் கீழ், 51,863 வழக்குகள் பதிவு செய்யப்பட்டன. இதில் 64 சதவீத வழக்குகள்  பிரிவு 3 மற்றும் 5-ன் கீழ் பதிவு செய்யப்பட்டன.
பிரிவு 3 மற்றும் 5-ன் கீழ் பதிவு செய்யப்பட்ட 33,348 வழக்குகளில் 99 சதவீத வழக்குகள்  சிறுமிகளுக்கு எதிராக நடைபெற்ற குற்றச்செயல்கள் என்பது உறுதி செய்யப்பட்டது.
திட்டத்தின் நோக்கம்:
- ஒரே அமைப்பின் கீழ் ஒருங்கிணைந்த ஆதரவு மற்றும் பாதிக்கப்பட்ட சிறுமிகளுக்கு உதவுதல்.
- கல்வி, காவல் உதவி, மருத்துவ உதவி, உளவியல் மற்றும் மனநல ஆலோசனை, சட்ட உதவி, பாதிக்கப்பட்ட சிறுமி, அவருடைய குழந்தைக்கு காப்பீடு, அச்சிறுமிக்கான மறுவாழ்வு ஆகியவற்றை விரைவாக ஒரே அமைப்பின் கீழ் கொண்டுவருதல்.
தகுதி
போக்சோ சட்டத்தின் பிரிவு 3 மற்றும் 5-ன் கீழ், பாலியல் வன்கொடுமைக்கு ஆளான 18 வயதுக்கு கீழ் உள்ள சிறுமிகள்
ஆதரவற்றவர்கள் அல்லது குடும்பத்தினரால் கைவிடப்பட்டவர் அல்லது குடும்பத்தினருடன் வாழ விரும்பாதவர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1938626
நிதி அமைச்சகம்
ஆசிய உள்கட்டமைப்பு முதலீட்டு வங்கி ஆளுநர்கள் குழுவின் 5-வது வருடாந்திர கூட்டத்தில் நிதியமைச்சர் திருமதி. நிர்மலா சீதாராமன் பங்கேற்பு.
ஆசிய உள்கட்டமைப்பு முதலீட்டு வங்கி  ஆளுநர்கள் குழுவின் 5-வது வருடாந்திர கூட்டத்தில் நிதியமைச்சர் திருமதி. நிர்மலா சீதாராமன் இன்று புதுதில்லியிலிருந்து காணொளிக் காட்சி மூலம் கலந்து கொண்டார்.
ஒவ்வொரு ஆண்டும் நடைபெறும் ஆளுநர்கள் குழு கூட்டத்தில் வங்கியின் வருங்காலத்தில் தாக்கத்தை ஏற்படுத்தும் முக்கிய முடிவுகள் எடுக்கப்படும். கூட்டத்தில் நடைபெற்ற விரிவான விவாதம், வங்கியின் தலைவர் தேர்தல் உள்ளிட்ட அலுவல் நடைமுறைகளைக் கொண்டதாக இருந்தது. ‘’ஏஐஐபி 2030- அடுத்த பத்தாண்டில் ஆசியாவின் வளர்ச்சிக்கு ஆதரவளித்தல்’’ என்ற கருப்பொருள் பற்றி வட்டமேஜை விவாதம் நடைபெற்றது.
வட்டமேஜை விவாதத்தில் திருமதி சீதாராமன், முன்னணிப் பேச்சாளராக அடையாளம் காணப்பட்டார். திருமதி. சீதாராமன் தமது உரையில், கோவிட்-19 பெருந்தொற்றைக் கட்டுப்படுத்த இந்தியா உள்ளிட்ட தனது உறுப்பு நாடுகளுக்கு சுமார் 10 பில்லியன் டாலர் துரித நிதியுதவி வழங்கும் முயற்சிகளுக்காக ஏஐஐபி-யை பாராட்டினார். சார்க் நாடுகளுக்காக கோவிட்-19 அவசர நிதியத்தை உருவாக்கும் பிரதமர் திரு. நரேந்திர மோடியின் முன்முயற்சியை திருமதி சீதாராமன் குறிப்பிட்டார். கோவிட்-19 தொற்றைச் சமாளிக்க முக்கிய மருத்துவ சுகாதாரக் கருவிகள் வழங்குவதில் இந்தியாவின் முயற்சிகள் மற்றும் கோவிட்-19 தடுப்பூசி சோதனைகளுக்கான உலக நாடுகளின் முயற்சிகளுக்கு தற்போது இந்தியா அளித்துவரும் ஆதரவு பற்றியும் அவர் குறிப்பிட்டார். இதுதவிர, ‘’ஜி20 கடன் சேவை தள்ளுபடி முன்முயற்சி’’ –யில் இந்தியாவின் பங்கேற்பை நிதியமைச்சர் சுட்டிக்காட்டினார்.
பொருளாதாரத்தின் அனைத்துத் துறை மற்றும் பிரிவினரைப் பாதுகாப்பதை நோக்கமாகக் கொண்டு, பிரதமர் ஏழை நல்வாழ்வுத் திட்டத்தில் 23 பில்லியன் டாலர், சுயசார்பு இந்தியா தொகுப்பில் 295 பில்லியன் டாலர் ஒதுக்கீடு உள்ளிட்ட கோவிட்-19 தொற்றைச் சமாளிக்க இந்திய அரசு எடுத்த பல்வேறு நடவடிக்கைகளை திருமதி சீதாராமன் பட்டியலிட்டார். இந்திய ரிசர்வ் வங்கி தனது பணக்கொள்கையை தளர்த்தியுள்ளது. குறிப்பாக இருப்பு தேவைகளைக் குறைத்திருப்பதுடன் , ஒட்டுமொத்த உள்நாட்டு உற்பத்தியில் 3.9 சதவீத அளவுக்குப் பொருளாதார பணப்புழக்கத்தை அறிமுகம் செய்துள்ளது.
உள்கட்டமைப்பு மேம்பாட்டுக்கு ஊக்கமளிக்கும் வகையில், இந்தியா, 1.4 டிரில்லியன் டாலர் செலவு மதிப்பில், தேசிய உள்கட்டமைப்பு பைப்லைன்  2020-2025 திட்டத்தை தொடங்கியுள்ளதாக நிதியமைச்சர் கூறினார். ஏஐஐபியின் பங்குதாரர்களுக்கு ஏராளமான புதிய முதலீட்டு வாய்ப்புகளை இது உருவாக்கியுள்ளது. மேலும், புதிய நிதி உபகரணங்களை அறிமுகப்படுத்துதல், தனியார் துறை நிதியைத் திரட்டுதல் 2030-இல் நிலைத்த வளர்ச்சி இலக்குகளை எட்டுவதற்கான சமூக உள்கட்டமைப்பை ஏற்படுத்துதல் உள்ளிட்ட வங்கியிடமிருந்து எதிர்பார்க்கும் சிலவற்றை அவர் சுட்டிக்காட்டினார். கோவிட்-19 சிக்கலில் இருந்து மீளுவதற்கான காலநிலை வளர்ச்சி நெகிழ்திறனை ஒருங்கிணைத்தல், நிலைத்த எரிசக்தி அணுக்க உள்கட்டமைப்பை ஏற்படுத்துதல் ஆகியவையும் இதில் அடங்கும். செயல்திறன் மிக்க திட்ட மேலாண்மை மற்றும் அமலாக்கத்திற்கு உதவும் பிராந்திய அமைப்பை உருவாக்குமாறு வங்கிக்கு திருமதி சீதாராமன் யோசனை தெரிவித்தார்.
ஐந்து ஆண்டுகள் என்னும் குறுகிய காலத்தில் மிகவும் ஆரோக்கியமான வளர்ச்சியை எட்டுவதற்கு காரணமான ஏஐஐபி வங்கி மேலாண்மைக்கு நிதியமைச்சர் பாராட்டு தெரிவித்தார். வங்கியின் வருங்கால முயற்சிகள் வெற்றியடையவும் அவர் வாழ்த்து தெரிவித்தார்.
பிரதமர் அலுவலகம்
மகளிர் மல்யுத்தப் போட்டி 76 கிலோ ஃப்ரீஸ்டைல் பிரிவில் வெண்கலப் பதக்கம் வென்ற கிரண் பிஷ்னோய்க்குப் பிரதமர் வாழ்த்து தெரிவித்துள்ளார்
ஆசிய விளையாட்டுப் போட்டியில் மகளிர் 76 கிலோ மல்யுத்த ஃப்ரீஸ்டைல் பிரிவில் வெண்கலப் பதக்கம் வென்ற கிரண் பிஷ்னோய்க்குப் பிரதமர் திரு நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
"ஆசிய விளையாட்டுப் போட்டியின் மல்யுத்தப் பிரிவில் மேலும் ஒரு பெருமை! மகளிர் மல்யுத்த 76 கிலோ ஃப்ரீஸ்டைல் பிரிவில் வெண்கலப் பதக்கம் வென்ற கிரண் பிஷ்னோய்க்கு வாழ்த்துகள். அவரது அடுத்தடுத்த முயற்சிகளுக்கும் எனது வாழ்த்துகள்."
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 172.21 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 172.21 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.16 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1799731
நீர்வளத் துறை அமைச்சகம்
மத்திய நீர் வளங்கள், நதிகள் மேம்பாடு மற்றும் கங்கை நதி தூய்மைப்படுத்துதல் அமைச்சராக திரு அர்ஜுன் ராம் மேக்வால் பதவியேற்பு
புது தில்லியில் இன்று மத்திய நீர் வளங்கள், நதிகள் மேம்பாடு மற்றும் கங்கை நதி தூய்மைப்படுத்துதல் அமைச்சராக திரு அர்ஜுன் ராம் மேக்வால் பதவியேற்றார். ஷ்ரம் சக்தி பவனிற்கு வருகை புரிந்த அமைச்சரை, அமைச்சகத்தின் செயலர் மற்றும் மூத்த அலுவலர்கள் வரவேற்றனர். அமைச்சரவை மாற்றத்திற்கு முன்பு, திரு அர்ஜுன் ராம் மேக்வால் மத்திய நிதி மற்றும் கம்பெனி விவகாரங்கள் துறை இணை அமைச்சராக இருந்தார்.
நிலக்கரி அமைச்சகம்
தூசுகளைக் கட்டுப்படுத்தும் புதிய தொழில்நுட்பம்: மத்திய சுரங்க திட்டமிடல் மற்றும் வடிவமைப்பு நிறுவனம் கண்டுபிடிப்பு
சுரங்கப் பகுதிகளில் ஏற்படும் தூசுகளைக் குறைக்கவும், அவற்றைக் கட்டுப்படுத்தவும் ராஞ்சியில் உள்ள மத்திய சுரங்க திட்டமிடல் மற்றும் வடிவமைப்பு நிறுவனம் , புதிய அமைப்புமுறை ஒன்றைக் கண்டுபிடித்துள்ளதோடு, கடந்த டிசம்பர் மாதம் அதற்கு காப்புரிமையையும் கோரியுள்ளது. சுரங்கங்கள், அனல் மின் நிலையங்கள், துறைமுகங்கள், கட்டுமான வளாகங்கள் உள்ளிட்ட நிலக்கரி மற்றும் இதர கனிமங்கள் வெளிப்புறங்களில் சேமிக்கப்படும் பகுதிகளில் இந்த அமைப்புமுறை உதவிகரமாக இருக்கும். திறந்தவெளிகளில் தூசு ஏற்படுவதையும், சத்தத்தையும் இந்த புதிய முறை குறைக்கும்.
நாட்டின் எரிசக்தி தேவைகளை சுற்றுச்சூழலுக்கு உகந்த வகையில் பூர்த்தி செய்வதற்காக நிலக்கரி அமைச்சகத்தின் கீழ் இயங்கும் நிலக்கரி/ பழுப்பு நிலக்கரி பொதுத்துறை நிறுவனங்கள் தொடர்ந்து ஆக்கபூர்வமான முயற்சிகளை மேற்கொண்டு வருகின்றன. நிலக்கரி சுரங்கம் மற்றும் அது சார்ந்த பணிகளால் காற்று மாசடைவதைத் தடுப்பதற்கும், குறைப்பதற்கும் பொதுத்துறை நிறுவனங்கள் ஏராளமான நடவடிக்கைகளை எடுத்து வருகின்றன. வரையறுக்கப்பட்ட வழியாக அல்லாமல் திறந்தவெளியில் காற்றில் பல்வேறு மூலக்கூறுகள் வெளிப்படுவதால் ஏற்படும் தூசுகளால் காற்று மாசடைகிறது. இத்தகைய தூசுகள் உற்பத்தியாவதையும், காற்றில் கலப்பதையும் குறைப்பதற்கு தற்போதைய கண்டுபிடிப்பு வழிவகை செய்கிறது.
பிரதமர் அலுவலகம்
நைஜீரிய அதிபர் தேர்தலில் வெற்றிப் பெற்றதற்காக திரு.போலா அகமது டினுபுவுக்கு பிரதமர் வாழ்த்து
நைஜீரிய அதிபர் தேர்தலில் வெற்றி பெற்றதற்காக மரியாதைக்குரிய திரு.போலா அகமது டினுபுவுக்கு பிரதமர் திரு. நரேந்திர மோடி வாழ்த்துத் தெரிவித்துள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“அதிபர் தேர்தலில் வெற்றி பெற்றதற்காக மரியாதைக்குரிய திரு.போலா அகமது டினுபுவுக்கு நான் வாழ்த்துகளைத் தெரிவித்துக் கொள்கிறேன். உங்களது தலைமையின் கீழ் இந்திய – நைஜீரிய இருதரப்பு உறவுகளை மேலும் வலுப்படுத்துவதை நான் எதிர்நோக்கி உள்ளேன்.”
பெண்கள் மற்றும் குழந்தை நலன் அமைச்சகம்
ஊட்டசத்து குறைபாட்டை போக்க மத்திய அரசு எடுத்த நடவடிக்கைகள் : தமிழகத்துக்கு ரூ. 259 கோடி ஒதுக்கீடு
நாடாளுமன்றத்தின் மாநிலங்களவையில் கேள்வி ஒன்றுக்கு மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இராணி எழுத்துபூர்வமாக தாக்கல் செய்த பதிலில் கூறியதாவது:
ஊட்டசத்து குறைபாட்டை போக்க ஒருங்கிணைந்த குழந்தைகள் மேம்பாட்டு சேவையின் கீழ், அங்கன்வாடி சேவைகள், பதின்வயது பெண்களுக்கான திட்டங்கள், பிரதமரின் மாத்ரு வந்தனா திட்டம் போன்ற பல திட்டங்களுக்கு மத்திய அரசு அதிக முன்னுரிமை அளிக்கிறது.
அங்கன்வாடி சேவைகளை 6 வயதுக்கு உட்பட்ட குழந்தைகள், கர்ப்பிணி பெண்கள் மற்றும் பாலூட்டும் தாய்மார்கள் பெறுகின்றனர். கர்ப்பிணி பெண்களுக்கும், பாலூட்டும் தாய்மார்களுக்கும் துணை ஊட்டசத்து பொருட்கள் வீட்டுக்கு எடுத்து செல்லும் ரேஷன் பொருட்களாக வழங்கப்படுகின்றன. இவர்களின் ஆரோக்கியத்தை மேம்படுத்த பிரதமரின் மாத்ரு வந்தனா திட்டம் அமல்படுத்தப்பட்டுள்ளது.
பதின் வயது பெண்கள், கர்ப்பிணி பெண்கள், மற்றும் பாலூட்டும் தாய்மார்களின் ஊட்டச்சத்து நிலையை மேம்படுத்த ‘போஷான்’ என்ற ஊட்டச்சத்து திட்டம் கடந்த 2018ம் ஆண்டு மார்ச் மாதம் தொடங்கப்பட்டது.
‘போஷான்’ திட்டத்துக்கு கடந்த 2018ம் ஆண்டு முதல் 2021ம் நிதியாண்டு வரை மொத்தம் ரூ. 5,312 கோடி செலவிடப்பட்டுள்ளது. தமிழகத்துக்கு ரூ. 259 கோடி ஒதுக்கீடு செய்யப்பட்டது.
மற்ற மாநிலங்களுக்கு ஒதுக்கீடு செய்யப்பட்ட தொகையை கீழ்கண்ட இணைப்பில் காணவும்: https://pib.gov.in/PressReleasePage.aspx?PRID=1779256
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 208. 57 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 208.57 கோடிக்கும் அதிகமான  டோஸ்கள் செலுத்தப்பட்டுள்ளன 2,77,24,081 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.97 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 1,05,058 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.24 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.57 சதவீதமாக உள்ளது. கடந்த 24 மணி நேரத்தில் 15,220 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,36,54,064.
இந்தியாவில் கடந்த 24 மணி நேரத்தில் 9,062 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,64,038 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.10 கோடி  வாராந்திரத் தொற்று 4.38 சதவீதமாக உள்ளது. தினசரித் தொற்று விகிதம் 2.49 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1852413
குடியரசுத் துணைத் தலைவர் செயலகம்
நிலையான விவசாயத்தை அடைய வேளாண் பொருட்களுக்கு சிறந்த விலைகளை நிர்ணயிப்பதும், விவசாயிகளுக்கு உரிய நேரத்தில் கடன் உதவிகளை வழங்குவதும் அவசியம்: குடியரசு துணைத் தலைவர் வலியுறுத்தல்
நாட்டில் நிலையான விவசாயத்தை மேற்கொள்வதற்கு வேளாண் பொருட்களுக்கு சிறந்த விலைகளை நிர்ணயிப்பதும், விவசாயிகளுக்கு உரிய நேரத்தில் தகுந்த கடன் உதவிகளை வழங்குவதும் மிகவும் அவசியம் என்று குடியரசு துணைத் தலைவர் திரு எம் வெங்கையா நாயுடு இன்று கூறினார்.
சர்வதேச உணவு நெருக்கடி தொடர்பாக ஐக்கிய நாடுகளின் உணவு மற்றும் வேளாண்மை அமைப்பின் அறிக்கையை சுட்டிக்காட்டிய அவர், விவசாயிகளுக்கு நாம் உரிய காலத்தில் உதவிகளை வழங்கினால், இந்தியா தன்னிறைவு அடைவது மட்டுமல்லாமல், வரும் காலங்களில் உலக நாடுகளுக்கே உணவை நம்மால் அளிக்க முடியும் என்று தெரிவித்தார்.
பெருந்தொற்றினால் ஏற்பட்ட கடுமையான பாதிப்புகளுக்கு இடையேயும் உணவு தானிய உற்பத்தியை அதிகரித்தமைக்காக நமது விவசாயிகளுக்கு பாராட்டு தெரிவித்த திரு நாயுடு, சேமிப்புக் கிடங்குகளின் திறன்களை அதிகப்படுத்துவது, வேளாண் பொருட்களை ஓரிடத்திலிருந்து மற்றொரு இடத்திற்கு எடுத்துச் செல்வதில் உள்ள இடர்பாடுகளைக் களைவது, மற்றும் உணவு பதப்படுத்துதலை ஊக்குவிப்பது போன்ற துறைகளில் கவனம் செலுத்த வேண்டும் என்று வலியுறுத்தினார்.
“குறைந்த செலவில் உற்பத்தியை அதிகரிப்பதில் விவசாயிகள் கவனம் செலுத்த வேண்டும். தண்ணீர், மின்சாரம் போன்ற நமது வளங்களை முறையாக நாம் பயன்படுத்த வேண்டும்”, என்று திரு நாயுடு குறிப்பிட்டார்.
ஐதராபாத்தில் உள்ள டாக்டர் மரி சென்னா ரெட்டி மனிதவள மேம்பாட்டு நிறுவனத்தில் முன்னாள் நாடாளுமன்ற உறுப்பினர் திரு யலமஞ்சலி சிவாஜியின் ‘பல்லேக்கு பட்டாபிஷேகம்' என்ற புத்தகத்தை வெளியிட்டுப் பேசிய குடியரசு துணைத் தலைவர், கிராமங்களும், விவசாயமும் ஒன்றுடன் ஒன்று இணைந்திருப்பதாகவும், நமது கிராமங்களில் கிராம சுயராஜ்யத்தை உருவாக்குவதற்கு அவர்களது பிரச்சினைகளை முழுமையாக நாம் தீர்க்க வேண்டும் என்றும் தெரிவித்தார்.
விவசாயிகளுக்கு சிறந்த பலன்கள் வழங்கப்படுவதை உறுதி செய்வதற்காக ஆய்வகங்கள்- விளை நிலங்களுக்கு இடையே வலுவான இணைப்பு உருவாக்கப்பட வேண்டும் என்று அவர் யோசனை தெரிவித்தார். பருவநிலை மற்றும் வறட்சியை எதிர்கொள்ளும் விதை வகைகளை உருவாக்குமாறு விஞ்ஞானிகளை அவர் கேட்டுக்கொண்டார்.
அதிகரித்து வரும் நகர்ப்புற- ஊரக பாகுபாடு குறித்து பேசிய திரு நாயுடு, ‘நகரங்களுக்கு உணவை விநியோகிக்கும் அலைகளாக' மட்டுமே கிராமங்கள் கருதப்படக் கூடாது என்றார். பொது சமூகம், விவசாயிகள், வேளாண் விஞ்ஞானிகள், மாணவர்கள் மற்றும் ஆராய்ச்சியாளர்கள் அனைவரும் ஒருங்கிணைந்து லாபகரமான விவசாயத்தை உருவாக்கி, பொருளாதார முனையங்களாக கிராமங்களை மாற்றி மகாத்மா காந்தியின் கனவான கிராம சுயராஜ்ஜியத்தை அடைவதற்கு புதுப்பிக்கப்பட்ட தேசிய முயற்சியை மேற்கொள்ள அவர் அழைப்பு விடுத்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=17346
அறிவியல் மற்றும் தொழில்நுட்பத்துறை
லண்டன் இம்பீரியல் கல்லூரியில் பயிலும் இந்திய மாணவர்களுக்கு £ 400,000 மதிப்பிலான உதவித்தொகையை அக்கல்லூரி அறிவித்துள்ளது.
கல்லூரி மாணவர்களுடன் உரையாடிய டாக்டர் ஜிதேந்திர சிங், இந்தியாவில் இளைஞர்களுக்கு இது சிறந்த தருணம். குறிப்பாக பிரதமர் மோடி கடந்த 9 ஆண்டுகளில் பல தடைகளை நீக்கி இளைஞர்களின் விருப்பங்களுக்கு உகந்த சூழலை உருவாக்கியுள்ளார் என்று கூறினார்
அறிவியல் & தொழில்நுட்பம், புவி அறிவியல், பிரதமர் அலுவலகம், பணியாளர்கள், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளி துறைகளுக்கான மத்திய இணையமைச்சர் , டாக்டர் ஜிதேந்திர சிங் இங்கிலாந்து தலைநகர் லண்டனில் உள்ள இம்பீரியல் கல்லூரியில் பயிலும் இந்திய மாணவர்களுடன் இன்று கலந்துரையாடினார்.
பிரதமர் நரேந்திர மோடியால் தொடங்கப்பட்ட இளைஞர்களை மையமாகக் கொண்ட கொள்கைகளின் காரணமாக இந்தியாவில் இளைஞர்கள் மற்றும் மாணவர்களுக்கு இது சிறந்த தருணமாக உள்ளது என்று அமைச்சர் கூறினார்.
அமைச்சர் ஜிதேந்திர சிங், இந்திய மாணவர்களுடன் சுமார் ஒரு மணி நேரம் உற்சாகமாக உரையாடினார். இந்தியாவில் உள்ள இளைஞர்களுக்கு தற்போதைய காலம் சிறந்த தருணங்களில் ஒன்றாகும். குறிப்பாக பிரதமர் நரேந்திர மோடி கடந்த 9 ஆண்டுகளில் பல இடையூறுகளை நீக்கியுள்ளார். இதனால் இளைஞர்கள் தங்கள் விருப்பங்களை வெளிப்படுத்துவதற்கான சூழ்நிலை உருவாகியுள்ளது என்றார்.
விண்வெளித் துறை தனியார் பங்கேற்பாளர்களுக்குத் திறந்துவிடப்பட்டுள்ளதை அமைச்சர் எடுத்துக்காட்டினார். இப்போது விண்வெளித் துறையில் கூட நூற்றுக்கணக்கான ஸ்டார்ட்அப்கள் உள்ளன. ஸ்டார்ட்அப் இயக்கத்திற்கு பிரதமர் மோடி தனிப்பட்ட முறையில் ஊக்கம் அளித்துள்ளார். இதன் விளைவாக 100க்கும் மேற்பட்ட யூனிகார்ன்களுடன் இந்த எண்ணிக்கை 350ல் இருந்து 90,000 ஆக உயர்ந்துள்ளது என்றார்.
முன்னர் புறக்கணிக்கப்பட்ட உயிரி தொழில்நுட்பத் துறையும் தற்போதைய அரசால் ஊக்குவிக்கப்பட்டுள்ளது. குறிப்பாக தடுப்பூசி கண்டுபிடிப்பில் வெற்றிக்குப் பிறகு மாணவர்கள் அதில் ஆர்வம் காட்டி வருவதாக அமைச்சர் கூறினார்.
டாக்டர் ஜிதேந்திர சிங், லண்டன் இம்பீரியல் கல்லூரிக்கு வருகை தந்த நேரத்தில், கல்லூரி நிர்வாகம் கல்லூரியில் படிக்கும் இந்திய மாணவர்களுக்கு 400,000 யூரோ உதவித்தொகையை அறிவித்துள்ளது. அதில் 50% உதவித்தொகை இந்தியாவிலிருந்து வரும் மாணவிகளுக்கு வழங்கப்படும்.
கடந்த ஐந்து ஆண்டுகளில் இம்பீரியல் கல்வியாளர்கள் 300க்கும் மேற்பட்ட இந்திய நிறுவனங்களில் இணைந்து 1,200 ஆராய்ச்சிக் கட்டுரைகளை வெளியிட்டுள்ளனர். கல்லூரியில் தற்போது 700 இந்திய மாணவர்கள் உள்ளனர்.
பாதுகாப்பு அமைச்சகம்
ஐரோப்பிய ஒன்றியம்-இந்தியா கூட்டு கடற்படை பயிற்சி
கூட்டு கடற்படை பயிற்சி ஒன்றை ஏடன் வளைகுடாவில் ஐரோப்பிய ஒன்றியம் மற்றும் இந்தியா இணைந்து 2021 ஜூன் 18 மற்றும் 19 அன்று மேற்கொண்டன.
இந்திய கடற்படையின் ஐஎன்எஸ் திரிகண்ட், ஐரோப்பிய ஒன்றியத்தின் ஈயூ நாவ்ஃபோர் சோமாலியா- இத்தாலியன் ஃபைரைகேட் கராபினியர்  மற்றும் ஸ்பானிஷ் ஃபிரைகேட் நவர்ரா உள்ளிட்ட ஆப்பரேஷன் அட்லான்டா சொத்துகள், பிரெஞ்சு ஃபரைகேட் சர்கௌஃப் மற்றும் பிரெஞ்சு ஹெலிகாப்டர் தாங்கும் விமானம் டோன்னிர் ஆகியவை இந்த பயிற்சியில் கலந்து கொண்டன.
கொள்ளைகளை தடுக்கும் பொருட்டு இந்த பயிற்சி நடைபெற்றது. துப்பாக்கி சுடுதல், இரவு நேர கூட்டு ரோந்து, சோமாலியா கடற்கரைக்கு அருகே கடற்படை அணிவகுப்பு உள்ளிட்ட பல பயிற்சிகள் மேற்கொள்ளப்பட்டன.
இந்திய-பசிபிக் பகுதியில் சுதந்திரமான, திறந்தவெளி, அனைவரையும் ஒருங்கிணைக்கும் மற்றும் விதிகள் சார்ந்த செயல்பாடுகளுக்கு ஐரோப்பிய யூனியனும் இந்தியாவும் உறுதி பூண்டுள்ளன. பிராந்திய ஒழுங்கு மற்றும் இறையாண்மை, ஜனநாயகம், சட்டத்தின் ஆட்சி, வெளிப்படைத்தன்மை, கடல் மற்றும் விமான போக்குவரத்து சுதந்திரம், சட்டப்பூர்வ வணிகம் மற்றும் சிக்கல்களுக்கு அமைதியான முறையில் தீர்வு காணுதல் ஆகியவை இந்த கூட்டு பயிற்சியின் இதர அம்சங்களாகும்.
ஐக்கிய நாடுகள் கடல் சட்ட மாநாடு உள்ளிட்ட சர்வதேச சட்டங்களுக்கும் ஐரோப்பிய யூனியனும் இந்தியாவும் உடன்படுகின்றன. கடல்சார் பாதுகாப்பு குறித்த பேச்சுவார்த்தை ஒன்றை 2021 ஜனவரியில் தொடங்கிய ஐரோப்பிய யூனியனும் இந்தியாவும், இத்துறையில் தங்களது பேச்சுவார்த்தைகள் மற்றும் ஒத்துழைப்பை ஆழமாக்க ஒத்துக்கொண்டுள்ளன.
உலக உணவு திட்ட கப்பல்களுக்கு இந்திய கடற்படை பாதுகாப்பளிக்கிறது. இந்திய-பசிபிக் பகுதியில் கடல்சார் பாதுகாப்பில் தங்களது கூட்டை மேம்படுத்த ஐரோப்பிய யூனியனும் இந்தியாவும் உறுதி பூண்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729021
----
(Visitor Counter : 192
பிரதமர் அலுவலகம்
பெங்களூரு-மைசூரு விரைவுச் சாலை கர்நாடகத்தின் வளர்ச்சி அதிகரிக்க பெரிதும் பங்களிக்கும்: பிரதமர்
பெங்களூரு-மைசூரு விரைவுச் சாலை கர்நாடக மாநிலத்தின் வளர்ச்சியை அதிகரிப்பதில் பெரும் பங்களிக்கும் என்று பிரதமர் திரு நரேந்திர மோடி கூறியுள்ளார்.
மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி வெளியிட்டிருந்த ட்விட்டர் பதிவில், பெங்களூரு-மைசூரு விரைவுச் சாலைத் திட்டம், ஸ்ரீரங்கப்பட்னா, கூர்க், ஊட்டி மற்றும் கேரளா போன்ற பகுதிகளை எளிதில் அணுகும் நோக்கத்துடன், அப்பகுதியின் சுற்றுலா வாய்ப்புகளையும் அதிகரிக்கும் என்று கூறியிருந்ததற்கு திரு மோடி பதிலளித்துள்ளார்.
இந்தத் திட்டம் என்எச்-275 இன் ஒரு பகுதியை உள்ளடக்கியதுடன், நான்கு ரயில்வே மேம்பாலங்கள், ஒன்பது முக்கியத்துவம் வாய்ந்த பாலங்கள், 40 சிறிய பாலங்கள் மற்றும் 89 சுரங்கப்பாதைகள் மற்றும் மேம்பாலங்களைக் கொண்டுள்ளது என்று மத்திய அமைச்சர் தெரிவித்திருந்தார்.
இது குறித்து பிரதமர் விடுத்துள்ள ட்விட்டர் செய்தியில் கூறியிருப்பதாவது;
"கர்நாடகத்தின் வளர்ச்சியை அதிகரிப்பதில் பங்களிக்கும் ஒரு முக்கியமான இணைப்புத் திட்டம்."
குடியரசுத் தலைவர் செயலகம்
சர்வதேச அம்பேத்கர் மாநாட்டை இந்திய குடியரசுத் தலைவர் தொடங்கி வைத்தார்
இந்திய குடியரசுத் தலைவர் திரு.ராம் நாத் கோவிந்த் இன்று  புது டெல்லியில், தாழ்த்தப்பட்ட மற்றும் பழங்குடி சட்டமன்ற மற்றும் நாடாளுமன்ற உறுப்பினர் குழு ஏற்பாடு செய்த சர்வதேச அம்பேத்கர் மாநாட்டை தொடங்கிவைத்தார்.
விழாவில் பேசிய குடியரசுத் தலைவர், ‘’டாக்டர் பி.ஆர்.அம்பேத்கர், சமத்துவமின்மை மற்றும் கொடுமைகளை எதிர்கொண்டபோதும் கல்வித்துறையில் அசாதாரண சாதனைகள் நிகழ்த்தி, நாட்டின் மிக உயர்ந்த பதவிக்கு வந்தவர். பொதுவாழ்வில் சமூக உரிமைக்காகப் போராடி, நவீன இந்தியாவை கட்டமைப்பதில் தனித்துவமான வகையில் பங்களித்தார்’’ என்று புகழஞ்சலி செலுத்தினார்.
டாக்டர் அம்பேத்கர் தலைமை சிற்பியாக செயல்பட்டு நிர்ணயித்த அரசியல் அமைப்புச் சட்டம் நமது ஜனநாயகத்திற்கு வலுவான கட்டமைப்பை வழங்கியுள்ளது. அதேநேரம் காலத்திற்கு ஏற்ப மாற்றிக்கொள்ளும் வகையிலும் அரசியல் அமைப்புச் சட்டத்தை வடிவமைத்தார். உலகின் மிகப்பெரிய ஜனநாயக நாட்டில், அனைத்து பிரிவு மக்களுக்கும் நம் அரசியலமைப்பு நம்பிக்கை ஊட்டுகிறது.
அரசியலமைப்பு மற்றும் சட்டத்திற்கு உட்பட்டு நாம் பணியாற்ற வேண்டிய அவசியத்தையும் குடியரசுத் தலைவர் வலியுறுத்தினார். ‘’எந்த ஒரு அரசியலமைப்பின் வெற்றியும் அதில் இருக்கும் எழுத்துக்களில் இல்லை; மக்கள், அரசியல் கட்சிகள் ஆகியவற்றைப் பொறுத்தும், மக்கள் தங்கள் லட்சியம் மற்றும் முன்னுரிமைகளை அடைவதற்கு, அரசியல் கட்சிகளை மக்கள் எப்படி பயன்படுத்துகிறார்கள் என்பதிலும் இருக்கிறது…’’ என டாக்டர் அம்பேத்கர் குறிப்பிட்டதை குடியரசுத் தலைவர் நினைவு கூர்ந்தார்.
(Visitor Counter : 125